Wapen-skandaal: Kommissie sal voortgaanRegter Francis Legodi wat Donderdag bedank het. Die Kommissie van Ondersoek na die multi-miljardrandse wapentransaksie sal voortgaan ten spyte van die bedanking van ‘n kommissaris, het William Baloyi, die kommissie woordvoerder, Vrydag gesê. “Die ondersoek na die wapentransaksie duur voort en die kommissie is op koers en gaan Maandag voort,” het hy gesê. Dit is nie bekend of regter Francis Legodi, wat Donderdag uit die kommissie bedank het, vervang gaan word nie. “Ons sal leiding van die presidensie of die departement van justisie ontvang of Legodi vervang moet word, en of die kommissie met net twee mense voortgaan,” het Baloyi gesê. Legodi en regter Hendrick Musi is aangestel om die kommissie se voorsitter, regter Willie Seriti, by te staan om beweringe van bedrog en korrupsie wat verband hou met die omstrede wapenskandaal te ondersoek. President Jacob Zuma het in 2011 die kommissie aangestel. Publieke verhore is geskeduleer om op 5 Augustus in Pretoria te begin. Voormalige president Thabo Mbeki en minister Trevor Manuel is onder meer geskeduleer om te getuig. Lees ook: Wapen-skandaal: Regter bedank